Миодраг Нагорни
Миодраг Нагорни (Власотинце, 1932 – Београд, 2016) био је српски сликар и графичар.

Биографија 
Миодраг Нагорни, истакнути сликар и графичар, рођен је 1932. године у Власотинцу. До седме године живео је у Крушевици, где је његов отац био учитељ. У 14-тој години почео је да исказује интересовање за сликарство. Због негодовања родитеља да упише Уметничку школу, накратко је уписао Учитељску школу у Алексинцу, затим Текстилну школу у Лесковцу, коју је такође напустио и вратио се у родно Власотинце, где је почео да ради у комуналном одсеку општине. Без знања родитеља отишао је у Ниш и уписао Уметничку школу. По завршетку школе за примењену уметност у Нишу, уписао је Академију ликовних уметности у Београду, смер сликарство, у класи проф. Недељка Гвозденовића, где је дипломирао 1958. године. Ту је завршио специјални течај 1962. године. Специјализирао је потом графику у Ослу, у атељеу Ен Брејвик и код С. В. Хајтера у Паризу. 

Од 1966. године члан је интернационалне групе графичара Ателиер Норд из Осла. Радио је као професор на Академији уметности у Новом Саду. Остварио је преко 60 самосталних изложби, као и више од 130 колективних излагања широм земље и у иностранству. Био је учесник свих важних ликовних догађаја који су установљени шездесетих година на подручју СФР Југославије. Добитник је признања за графику и цртеж. Дела Миодрага Нагорног се налазе у многим музејским, уметничким и приватним колекцијама. 

Умро је 28. септембра 2016. године у Београду.

Уметнички рад 
Читав поетски свет Нагорног концентрисан је на одгонетање мистерије рађања живота и загонетке природе – од космичког, микроскопског, праисконског, фосилног, пчелињег – до разних метаморфоза, звука и шума, капи животних сокова, кошнице као метафоре.

Формација облика, као и њихових детаља, на цртежима Миодрага Нагорног структурисана је по принципу фрактала, геометријских форми које поседују могућност безграничког разлагања на мање делове, а да притом остану приближно сличне структуре као целина од које потичу.
Ове безбројне модуларне јединице генеришу бесконачни ток енергије и граде динамичке системе, које Нагорни реализује супериорном извођачком перфекцијом изразито виталне линије у увек јасно израженог потеза. 

Завичајно одељење Народне библиотеке "Десанка Максимовић" у Власотинцу од 2013. године поседује легат Миодрага Нагорног. Њега сачињавају слике, графике, бакрорези и портрети Власотинчана.

Самосталне изложбе 
 1953. Власотинце, Галерија градске библиотеке (слике и цртежи)
 1958. Београд, Галерија Графички колектив (слике и цртежи)
 1959. Београд, Галерија Графички колектив (графике)
 1960. Никшић, Фоаје Народног позоришта (графике)
 1961. Београд, Галерија УЛУС-а, Теразије (цртежи)
 Пожаревац, Народни музеј (слике и графике)
 1962. Београд, Галерија УЛУС-а, Теразије (цртежи)
 Лесковац, Културни центар
 1963. Загреб, Кабинет графике ЈАЗУ (графике)
 Сплит, Галерија умјетнина (цртежи и графике)
 1964. Београд, Салон Модерне галерије (цртежи и графике)
 Љубљана, Местна галерија (графике)
 1965. Хамбург, Haus der Begegnung (слике, цртежи и графике)
 Грац, Galerie 16
 1966. Беч, Internationale künstler klub (слике, цртежи и графике)
 Изерлон, haus der Heimat (графике)
 Линц , Galerie „A“ am Taübermarkt
 Осло, Galerie Kunsterborbundet (графике)
 1967. Београд, Мала Галерија (цртежи и графике)
 Приштина, Галерија Удружења уметника са Косова и Метохије (цртежи и графике)
 Брисел, Galerie Altair (графике)
 1968. Ниш, Галерија савремене уметности (графике) 
 Минхен, Kleine Galerie (цртежи и графике)
 Париз, Galerie et libraire (цртежи и графике)
 Осло, U.K.S. darutsiling-kunsferforeing
 1970. Београд, Галерија дома омладине (слике)
 Амстердам, Галерија Културног центра („Жива материја“ -цртежи) 
 1972. Париз, Atelier Богољуба Ивковића 
 1974. Београд, Салон Музеја савремене уметности (слике, цртежи и графике)
 1976. Ниш, Галерија савремене уметности (слике, цртежи и графике)
 Београд, Галерија културног центра („Пчеле“)
 Пожаревац, Галерија „Милена Павловић Барили“
 1977. Лесковац, Народни Музеј
 Власотинце, Галерија Завичајног Музеја
 Париз, Galerie Camille Renault
 Љубљана, Мала Галерија
 Београд, Галерија Графички колектив
 Нови Сад, Мали ликовни салон
 1978. Загреб, Студио галерије Форум („Пчеле“)
 Копар, Галерија Медуза
 Њујорк, Југословенски центар за културу
 1979. Осијек, Галерија ликовне уметности
 Сомбор, Галерија ликовне јесени
 1980. Марибор, Галерија „Rotovž“
 Чачак , Дом културе
 Крушевац, Уметничка галерија
 1981. Аранђеловац, Изложбени павиљон „Књаз Милош“ („Човек и бескрај“ – графике)
 1982. Прилеп, Дом културе „Марко Цепенков“
 Власотинце, Галерија Завичајног Музеја
 Земун, Музеј града Београда и Галерија дома ЈНА (слике и графике)
 1983. Загреб, Галерија Спектар (графике)
 Ниш, Галерија Савремене ликовне уметности Ниш (слике и графике)
 Београд, Уметнички павиљон „Цвијета Зузорић“ (графике и цртежи)
 1994. Београд, Галерија „Сунце“, повод обележавања 40 година рада М. Нагорног
 2000. Пирот, Галерија „Чедомир Крстић“ (слике)
 2007. Пожаревац, Народни музеј (слике)
 2015. Власотинце, Галерија Народне библиотеке „Десанка Максимовић“ (слике)

Награде (избор) 
 1962. Загреб, Откупна награда Кабинета графике ЈАЗУ на II Загребачкој изложби Југословенске графике,
 Београд, Награда Златна игла на изложби УЛУС-а 
 1964. Београд, Награда УЛУС-а за илустрације поезије на изложби „Златно перо“
 1967. Париз, Прва награда за графику на V Међународном бијеналу младих 
 1969. Бања Лука, Награда на IV Јесењем салону
 Рим, Сребрна медаља Академије за књижевност, науку и уметност „Tomassa Campanella“
 1971. Загреб, Награда Модерне галерије
 Љубљана, Награда за цртеж на III Загребачкој изложби југословенског цртежа
 Трст, Сребрна медаља са дипломом за графику Академије Sofianopolo на I Међународном бијеналу
 1973. Ечка, Награда за графику на XVIII изложби Уметничке колоније Ечка
 1975. Београд, Повеља УЛИС-а за допринос у развоју ликовне делатности
 1978. Битољ, Друга награда за графику на III Тријеналу југословенске графике
 Париз, Награда за графику „Apimondije“ и Златна медаља са дипломом на Међународном конгресу апитерапије у Порторожу
 Београд, Златна медаља за сликарство на изложби о пчеларству
 1979. Загреб, Награда за цтреж на VII изложби југословенског цртежа у Загребу
 Власотинце, Награда града Власотинце и Повеља музеја града Власотинце
 Аранђеловац, Плакета Југословенске смотре уметности „Мермер и звуци“
 Битољ, Награда за графику на IV Тријеналу југословенске графике
 1984. Битољ, III награда за графику на V Тријеналу југословенске графике
 1987. Београд, Награда за цртеж УЛИС-а на изложби цртежа и ситне пластике
 1992. Ниш, Награда за сликарство на изложби ликовне колоније Сићево
 1999. Лесковац, Награда Grand Prix на IV Међународном бијеналу мале графике
 2001. Ужице, Награда Дијамантска игла на V Међународном графичком бијеналу Сува игла

Списак радова 
 Птица, лавиринт 1960, уље
 Лептираста глава, 1961, уље
 Фантастична птица, 1961, уље
 Пегаз, 1962, уље
 Сећање на Античку Грчку, 1962, уље
 Сова, 1964, уље
 Космичко кретање, 1964, уље
 Празник предмета, 1963, енкаустика
 Главе-спутници, 1962/63, енкаустика 
 Птица, време, 1963, енкаустика
 Човек у лавиринту живота, 1965, енкаустика и песак
 Расцветана материја 1967, бакрорез
 Рађање материје I, 1968, бакропис
 Рађање материје II, 1970, бакрорез
 Сажимање материје, 1973, бакрорез
 Пчела, 1976, бакропис/акватинта
 Кугле које светлуцају, 1966, бакропис
 Пчеле градитељи, 1975, бакропис/акватинта
 Носталгичност живота
 Свечаност рађања

Референце

Литература 
 
 
 
 Миодраг Нагорни : графике : Мали ликовни салон од 10 - 20. новембра 1977. године
 Миодраг Нагорни : графике : Дом културе, Чачак, 1-15. 10. 1980
 Давидов, Динко : Стара српска графика : Галерија савремене ликовне уметности - Ниш, јуни 1990

Спољашње везе 
 Миодраг Нагорни : изложба слика и графика, Галерија радничког универзитета "Пиво Караматијевић", Прибој на Лиму, 22. X - 5. XI 1987. године 
 Миодраг Нагорни: Поетске визије космоса 
 Графике Миодраг Нагорни 

Рођени 1932.
Умрли 2016.
Српски сликари
Власотинчани